2. sz. Melléklet a 122 /2025. sz. Képviselő-testületi határozathoz
BÉRLETI SZERZŐDÉS 
II. számú módosítása

amely létrejött egyrészről: Kiskőrös Város Önkormányzata (székhely: 6200 Kiskőrös, Petőfi Sándor tér 1. adószám: 15724784-2-03, statisztikai számjel: 15724784-8411-321-03, törzskönyvi azonosító szám: 724782, képviseli: Domonyi László Mihály polgármester), mint az ingatlan tulajdonosa (a továbbiakban: Bérbeadó), 
másrészről: Kiskőrös Város Hegyközsége (6200 Kiskőrös, Luther tér 1 adószám: 18347456-1-03, statisztikai számjel: 18347456-9412-549-03, nyilvántartási szám: 03-03-0001762, képviseli: Kelemen Pál elnök), mint bérlő (a továbbiakban: Bérlő) (a továbbiakban felek együttesen: Szerződő Felek) között az alulírott napon és helyen, az alábbi feltételek mellett: 

Előzmény:

Szerződő Felek rögzítik, hogy közöttük 2012. június 08. napján bérleti szerződés (a továbbiakban: Alapszerződés) jött létre a Bérbeadó kizárólagos tulajdonában lévő, Kiskőrös 2677/2 hrsz-ú, természetben 6200 Kiskőrös, Luther tér 1. szám alatti ingatlan 35,1 m2 nagyságú irodahelyiség bérlete tárgyában. Szerződő Felek az Alapszerződést meghatározott időtartamra, 2022. május 31. napjáig kötötték meg. Bérlő 2022. május 03-i írásbeli nyilatkozata alapján – a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel – a bérelt irodahelyiségre vonatkozó bérleti jogviszonya 2022. december 31. napjáig meghosszabbodott. A Képviselő-testület 113/2022. sz. határozata alapján Szerződő Felek a bérleti szerződést a közüzemi költségek megosztása, illetve a bérleti szerződés 2025. október 30. napjáig történő meghosszabbítása tárgyában módosították. Tekintettel a bérleti szerződés 2025. október 30. napjával történő megszűnésére, Szerződő Felek közös megegyezéssel a bérleti jogviszonyt további 3 éves időtartamra meghosszabbítják, a bérleti szerződést az alábbiak szerint módosítják:

1. A Szerződés 10. pontja helyébe az alábbi szövegrész lép: 
„Jelen megállapodás 2012. június 01. napjától meghatározott időtartamra, 2028. október 29. napjáig érvényes, de legfeljebb a bérleti szerződésben, valamint 89/2012. és a 113/2022. és a        /2025. számú képviselő-testületi határozatban meghatározott feltételek fennállásának időtartamára szól. Felek rögzítik, hogy a Bérlő az 1. és 2. pontban meghatározott helyiségeket 2012. június 01. napjától használja.”
1. Az Alapszerződésnek és az I. számú módosításának a jelen szerződésmódosítással nem érintett részei a Szerződés megszűnéséig változatlan tartalommal hatályban maradnak.
Szerződő Felek a jelen szerződést – amely 4 egymással mindenben megegyező példányban készült - elolvasás és kölcsönös értelmezés után, mint akaratukkal mindenben megegyezőt, helybenhagyólag írták alá.

Kiskőrös, 2025. október

Kiskőrös Város Önkormányzata,		Kiskőrös Város Hegyközsége,
mint bérbeadó képviseletében:		mint bérlő képviseletében:

	Domonyi László	Kelemen Pál
	polgármester	elnök

Ellenjegyzem:
	dr. Turán Csaba
	jegyző

